sa unangunang tingin lamang ng lalaking iyong maputla'waring hindi nagtikim ng tulog sa magdamag nanagdaan, ay naibulalas nang lahat ang tanang ibig sabihin sa kapatid na ipinalalagay na nagkasala. si elsa ay lumingon na lamang at nagtapon ng isang titig na humihingi mandin ng saklolo sa ale. datapwa'si donya basilia naman ay nalilito sa pagdulang na biglaan sa isip ng sukat niyang gawing pamamagitan sa magkapatid. si manang magda, na bahagya nang napansin at napagpugayan ng lalaki, ang tanging makapagparinig sa dumating: sinusundo mo na yata siya. salamat sa winikang itong nagpapahayag ng pagkawalang malay sa lihim ng dalawa, ang maypoot ay nagtimpi at pinilit na tangayin ng isang impit na buntonghininga ang lahat niyang sukal ng kalooban. saka bumaling sa nagsalita, at sa masayang mukha'bumati: manang magda, naluwas po pala kayo ngayon. oo, at ako naman ang dumadalaw rito, yamang sinoman sa inyo'walang nagagawi sa aming matagaltagal na.